CELEX: 32014R0579
Language: fi
Date: 2014-05-28
Title: Komission asetus (EU) N:o 579/2014, annettu 28 päivänä toukokuuta 2014 , poikkeuksen myöntämisestä Euroopan parlamentin ja neuvoston asetuksen (EY) N:o 852/2004 liitteen II tiettyihin säännöksiin, jotka koskevat nestemäisessä muodossa olevien öljyjen ja rasvojen merikuljetuksia  ETA:n kannalta merkityksellinen teksti

29.5.2014   
            
            
               FI
            
            
               Euroopan unionin virallinen lehti
            
            
               L 160/14
            
         KOMISSION ASETUS (EU) N:o 579/2014,
   annettu 28 päivänä toukokuuta 2014,
   poikkeuksen myöntämisestä Euroopan parlamentin ja neuvoston asetuksen (EY) N:o 852/2004 liitteen II tiettyihin säännöksiin, jotka koskevat nestemäisessä muodossa olevien öljyjen ja rasvojen merikuljetuksia
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikehygieniasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 852/2004 (1) ja erityisesti sen 13 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 852/2004 säädetään, että elintarvikealan toimijoiden on noudatettava asetuksen liitteessä II olevassa IV luvussa vahvistettuja elintarvikkeiden kuljetusta koskevia yleisiä hygieniavaatimuksia. Kyseisen luvun 4 kohdassa edellytetään, että irtotavarana nestemäisessä, rakeisessa tai jauhemaisessa muodossa olevat elintarvikkeet on kuljetettava kuljetusastioissa ja/tai säiliöissä/tankeissa, jotka on varattu elintarvikkeiden kuljetukseen. Vaatimus ei kuitenkaan ole käytännöllinen ja aiheuttaa elintarvikealan toimijoille kohtuuttoman rasitteen, kun sitä sovelletaan ihmisravinnoksi tarkoitettujen tai todennäköisesti käytettävien, nestemäisessä muodossa olevien öljyjen ja rasvojen merikuljetuksiin. Elintarvikkeiden kuljetukseen varattuja aluksia ei lisäksi ole käytettävissä riittävästi palvelemaan tällaisten öljyjen ja rasvojen jatkuvaa kauppaa.
            
         
               (2)
            
            
               Komission direktiivillä 96/3/EY (2) sallitaan nestemäisessä muodossa olevien öljyjen ja rasvojen merikuljetukset tankeissa, joita on aiemmin käytetty kyseisen direktiivin liitteessä lueteltujen aineiden kuljetukseen, kunhan tietyt sellaiset edellytykset täyttyvät, joilla taataan ihmisten terveyden suojelu ja kyseisten elintarvikkeiden turvallisuus ja terveellisyys.
            
         
               (3)
            
            
               Ottaen huomioon Codex Alimentariuksen puitteissa käydyn keskustelun, jonka tuloksena vahvistettiin kriteerit käytettäväksi määritettäessä edeltävien lastien hyväksyttävyyttä, kun kyse on irtotavarana nestemäisessä muodossa olevien öljyjen ja rasvojen merikuljetuksista, (3) ja komission pyynnön, Euroopan elintarviketurvallisuusviranomainen, jäljempänä ’elintarviketurvallisuusviranomainen’ arvioi syötäväksi tarkoitettujen ravintorasvojen ja -öljyjen merikuljetuksia edeltävien lastien hyväksyttävyyttä koskevat kriteerit ja antoi tieteellisen lausunnon (4) syötäväksi tarkoitettujen ravintorasvojen ja -öljyjen merikuljetuksia edeltävien lastien hyväksyttävyyttä koskevien kriteerien tarkistamisesta.
            
         
               (4)
            
            
               Elintarviketurvallisuusviranomainen arvioi komission pyynnöstä myös aineiden luettelon näiden kriteerien perusteella. Elintarviketurvallisuusviranomainen on antanut lukuisia tieteellisiä lausuntoja kyseisten aineiden hyväksyttävyydestä ravintorasvojen ja -öljyjen kuljetusta edeltävinä lasteina. (5)
                   (6)
                   (7)
                   (8)
               
            
         
               (5)
            
            
               Unionin lainsäädännön selkeyden vuoksi ja elintarviketurvallisuusviranomaisen tieteellisten lausuntojen ottamiseksi huomioon direktiivi 96/3/EY olisi kumottava ja korvattava tällä asetuksella.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Poikkeus
   Poiketen siitä, mitä asetuksen (EY) N:o 852/2004 liitteessä II olevan IV luvun 4 kohdassa säädetään, ihmisravinnoksi tarkoitettujen tai todennäköisesti käytettävien nestemäisessä muodossa olevien öljyjen ja rasvojen, jäljempänä ’öljyt ja rasvat’, kuljetus merialuksissa, joita ei ole varattu elintarvikkeiden kuljetukseen, on sallittua, kunhan tämän asetuksen 2 ja 3 artiklassa vahvistetut ehdot täyttyvät.
   2 artikla
   Poikkeukseen sovellettavat ehdot
   1.   Öljyjen ja rasvojen kuljetusta samassa merialuksen kuljetusastiassa tai -säiliössä edeltäneen lastin, jäljempänä ’edeltävä lasti’, on koostuttava tämän asetuksen liitteessä luetellusta aineesta tai liitteessä lueteltujen aineiden seoksesta.
   2.   Öljyjen ja rasvojen merikuljetus irtotavarana aluksissa on sallittu tankeissa, joita ei ole yksinomaan varattu elintarvikkeiden kuljetukseen, sillä edellytyksellä, että seuraavat ehdot täyttyvät:
   
               a)
            
            
               kun öljyjä tai rasvoja kuljetetaan ruostumattomasta teräksestä valmistetussa tai epoksihartsilla tai sen teknisellä vastineella vuoratussa tankissa, välittömästi edeltäneen lastin on täytynyt olla
               
                           i)
                        
                        
                           elintarvike; tai
                        
                     
                           ii)
                        
                        
                           lasti, joka sisältyy liitteessä olevaan hyväksyttävien edellisten lastien luetteloon;
                        
                     tai
            
         
               b)
            
            
               kun öljyjä ja rasvoja kuljetetaan tankissa, joka on valmistettu muista kuin a alakohdassa tarkoitetuista materiaaleista, kolmen edeltävän lastin on täytynyt olla
               
                           i)
                        
                        
                           elintarvikkeita; tai
                        
                     
                           ii)
                        
                        
                           lasti, joka sisältyy liitteessä olevaan hyväksyttävien edellisten lastien luetteloon.
                        
                     
         3.   Sellaisten öljyjen ja rasvojen, joita ei jatkojalosteta, merikuljetus irtotavarana aluksissa on sallittu tankeissa, joita ei ole yksinomaan varattu elintarvikkeiden kuljetukseen, sillä edellytyksellä, että seuraavat ehdot täyttyvät:
   
               a)
            
            
               tankin on oltava
               
                           i)
                        
                        
                           ruostumatonta terästä tai
                        
                     
                           ii)
                        
                        
                           vuorattu epoksihartsilla tai sen teknisellä vastineella;
                        
                     ja
            
         
               b)
            
            
               tankissa kuljetettujen kolmen edeltävän lastin on täytynyt olla elintarvikkeita.
            
         3 artikla
   Kirjanpito
   1.   Öljyjä ja rasvoja irtotavarana tankeissa kuljettavan aluksen kapteenin on pidettävä täsmällistä asiakirjoihin perustuvaa kirjanpitoa kyseisissä tankeissa kuljetetusta kolmesta edeltävästä lastista sekä kyseisten lastien välillä suoritettujen puhdistusmenettelyjen tehokkuudesta.
   2.   Jos lasti siirretään laivasta toiseen, edellä 1 kohdassa vaaditun asiakirjoihin perustuvan kirjanpidon lisäksi vastaanottavan aluksen kapteenin on pidettävä täsmällistä asiakirjoihin perustuvaa kirjanpitoa siitä, että irtotavarana olevan öljyn tai rasvan kuljetus tapahtui 2 artiklassa säädettyjen ehtojen mukaisesti edellisen laivauksen aikana ja että kyseisten lastien välillä toisella aluksella suoritettu puhdistusmenettely oli tehokas.
   3.   Aluksen kapteenin on pyydettäessä toimitettava toimivaltaisille viranomaisille 1 ja 2 kohdassa säädetty asiakirjoihin perustuva kirjanpito.
   4 artikla
   Kumoaminen
   Kumotaan direktiivi 96/3/EY.
   5 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä toukokuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 139, 30.4.2004, s. 1.
   
      (2)  Komission direktiivi 96/3/EY, annettu 26 päivänä tammikuuta 1996, elintarvikehygieniasta annetun neuvoston direktiivin 93/43/ETY eräistä määräyksistä, jotka koskevat irtotavarana nestemäisessä muodossa olevien öljyjen ja rasvojen kuljetusta (EYVL L 21, 27.1.1996, s. 42).
   
      (3)  Elintarvikestandardeja koskeva FAO:n ja WHO:n yhteisohjelma, Codex Alimentarius -komissio, 34. kokous, International Conference Centre, Geneve, Sveitsi, 4.–9. heinäkuuta 2011, REP11/CAC, kohdat 45–46.
   
      (4)  Scientific Opinion of the Panel on Contaminants in the Food Chain on a request from the European Commission on the review of the criteria for acceptable previous cargoes for edible fats and oils. EFSA Journal (2009) 1110, 1–21.
   
      (5)  EFSA Panel on Contaminants in the Food Chain (CONTAM): Scientific Opinion on the evaluation of substances as acceptable previous cargoes for edible fats and oils. EFSA Journal 2009, 7(11):1391.
   
      (6)  EFSA Panel on Contaminants in the Food Chain (CONTAM): Scientific Opinion on the evaluation of the substances currently on the list in the annex to Commission Directive 96/3/EC as acceptable previous cargoes for edible fats and oils, Part I of III. EFSA Journal 2011, 9(12):2482.
   
      (7)  EFSA Panel on Contaminants in the Food Chain (CONTAM): Scientific Opinion on the evaluation of the substances currently on the list in the annex to Commission Directive 1996/3/EC as acceptable previous cargoes for edible fats and oils, Part II of III. EFSA Journal 2012, 10(5):2703.
   
      (8)  EFSA Panel on Contaminants in the Food Chain (CONTAM): Scientific Opinion on the evaluation of the substances currently on the list in the annex to Commission Directive 96/3/EC as acceptable previous cargoes for edible fats and oils, Part III of III. EFSA Journal 2012, 10(12):2984.
   
      LIITE
      
         HYVÄKSYTTÄVIEN EDELTÄVIEN LASTIEN LUETTELO 
      
      
                  Aine (synonyymit)
               
               
                  CAS-numero
               
            
                  Etikkahappo (etaanihappo, metaanikarboksyylihappo)
               
               
                  64-19-7
               
            
                  Etikkahappoanhydridi (etaanianhydridi)
               
               
                  108-24-7
               
            
                  Asetoni (dimetyyliketoni, 2-propanoni)
               
               
                  67-64-1
               
            
                  Happoöljyt ja rasvahappotisleet — kasviöljyistä ja -rasvoista ja/tai niiden seoksista sekä eläinöljyistä ja -rasvoista ja traaneista
               
               
                  —
               
            
                  Ammoniumhydroksidi (ammoniumhydraatti, ammoniakkiliuos, aqua ammonia )
               
               
                  1336-21-6
               
            
                  Ammoniumpolyfosfaatti
               
               
                  68333-79-9 ja 10124-31-9
               
            
                  Eläinöljyt ja -rasvat, traanit, kasviöljyt ja -rasvat sekä hydrogenoidut öljyt ja rasvat — IMO:n kiertokirjeessä MEPC.2/Circ. tarkoitetut
               
               
                  —
               
            
                  Bentsyylialkoholi (ainoastaan farmaseuttiset ja reagenssilaadut)
               
               
                  100-51-6
               
            
                  n-Butyyliasetaatti
               
               
                  123-86-4
               
            
                  sek-Butyyliasetaatti
               
               
                  105-46-4
               
            
                  tert-Butyyliasetaatti
               
               
                  540-88-5
               
            
                  Ammoniumnitraattiliuos 
                  Kalsiumnitraattiliuos (CN-9) ja sen kaksoissuola NH4NO3.5Ca(NO3)2.10H2O, nimitys typpihapon ammoniumkalsiumsuola 
               
               
                  6484-52-2 
                  35054-52-5 
               
            
                  Kalsiumkloridiliuos
               
               
                  10043-52-4
               
            
                  Sykloheksaani (heksametyleeni, heksanafteeni, heksahydrobentseeni)
               
               
                  110-82-7
               
            
                  Epoksoitu soijaöljy (jonka oksiraanihappipitoisuus vähintään 7 % ja enintään 8 %)
               
               
                  8013-07-8
               
            
                  Etanoli (etyylialkoholi)
               
               
                  64-17-5
               
            
                  Etyyliasetaatti (etikkaeetteri, etikkaesteri, etikkanafta)
               
               
                  141-78-6
               
            
                  2-etyyliheksanoli (2-etyyliheksyylialkoholi)
               
               
                  104-76-7
               
            
                  Rasvahapot
               
               
                   
               
            
                  Maapähkinäöljyhappo (eikosaanihappo)
               
               
                  506-30-9
               
            
                  Beheenihappo (dokosaanihappo)
               
               
                  112-85-6
               
            
                  Butyyrihappo (n-butyyrihappo, butaanihappo, etyylietikkahappo, propyylimuurahaishappo)
               
               
                  107-92-6
               
            
                  Kapriinihappo (n-dekaanihappo)
               
               
                  334-48-5
               
            
                  Kapronihappo (n-heksaanihappo)
               
               
                  142-62-1
               
            
                  Kapryylihappo (n-oktaanihappo)
               
               
                  124-07-2
               
            
                  Erukahappo (cis-13-dokoseenihappo)
               
               
                  112-86-7
               
            
                  Heptaanihappo (n-heptaanihappo)
               
               
                  111-14-8
               
            
                  Lauriinihappo (n-dodekaanihappo)
               
               
                  143-07-7
               
            
                  Lauroleiinihappo (dodekeenihappo)
               
               
                  4998-71-4
               
            
                  Linolihappo (9,12-oktadekadieenihappo)
               
               
                  60-33-3
               
            
                  Linoleenihappo (9,12,15-oktadekatrieenihappo)
               
               
                  463-40-1
               
            
                  Myristiinihappo (n-tetradekaanihappo)
               
               
                  544-63-8
               
            
                  Myristoleiinihappo (n-tetradekeenihappo)
               
               
                  544-64-9
               
            
                  Öljyhappo (n-oktadekeenihappo)
               
               
                  112-80-1
               
            
                  Palmitiinihappo (n-heksadekaanihappo)
               
               
                  57-10-3
               
            
                  Palmitoleiinihappo (cis-9-heksadekeenihappo)
               
               
                  373-49-9
               
            
                  Pelargonihappo (n-nonaanihappo)
               
               
                  112-05-0
               
            
                  Risiiniöljyhappo (cis-12-hydroksioktadek-9-eenihappo)
               
               
                  141-22-0
               
            
                  Steariinihappo (n-oktadekaanihappo)
               
               
                  57-11-4
               
            
                  Valeriaanahappo (n-pentaanihappo)
               
               
                  109-52-4
               
            
                  Rasvahappoesterit — kaikki esterit, jotka saadaan yhdistämällä mikä tahansa edellä mainituista rasvahapoista mihin tahansa edellä mainituista rasvapitoisista alkoholeista tai metanoliin tai etanoliin. Esimerkkejä:
               
               
                   
               
            
                  Butyylimyristaatti
               
               
                  110-36-1
               
            
                  Setyylistearaatti
               
               
                  110-63-2
               
            
                  Oleyylipalmitaatti
               
               
                  2906-55-0
               
            
                  Metyylilauraatti (metyylidodekanaatti)
               
               
                  111-82-0
               
            
                  Metyylioleaatti (metyylioktadekanaatti)
               
               
                  112-62-9
               
            
                  Metyylipalmitaatti (metyyliheksadekanaatti)
               
               
                  112-39-0
               
            
                  Metyylistearaatti (metyylioktadekanaatti)
               
               
                  112-61-8
               
            
                  Rasvapitoiset alkoholit
               
               
                   
               
            
                  Butyylialkoholi (1-butanoli, butyyrialkoholi)
               
               
                  71-36-3
               
            
                  Kaproyylialkoholi (1-heksanoli, heksyylialkoholi)
               
               
                  111-27-3
               
            
                  Kapryylialkoholi (1-n-oktanoli, heptyylikarbinoli)
               
               
                  111-87-5
               
            
                  Setyylialkoholi (C-16-alkoholi, 1-heksadekanoli, setyylinen alkoholi, palmityylialkoholi, n-primäärinen heksadekyylialkoholi)
               
               
                  36653-82-4
               
            
                  Dekyylialkoholi (1-dekanoli)
               
               
                  112-30-1
               
            
                  Enantyylialkoholi (1-heptanoli, heptyylialkoholi)
               
               
                  111-70-6
               
            
                  Lauryylialkoholi (n-dodekanoli, dodekyylialkoholi)
               
               
                  112-53-8
               
            
                  Myristyylialkoholi (1-tetradekanoli, tetradekanoli)
               
               
                  112-72-1
               
            
                  Nonyylialkoholi (1-nonanoli, pelargoli, oktyylikarbinoli)
               
               
                  143-08-8
               
            
                  Oleyylialkoholi (oktadekenoli)
               
               
                  143-28-2
               
            
                  Stearyylialkoholi (1-oktadekanoli)
               
               
                  112-92-5
               
            
                  Tridekyylialkoholi (1-tridekanoli)
               
               
                  112-70-9
               
            
                  Rasvapitoisten alkoholien seokset
               
               
                   
               
            
                  Lauryyli-myristyylialkoholi (C12-C14-seos)
               
               
                   
               
            
                  Setyyli-stearyylialkoholi (C16-C18-seos)
               
               
                   
               
            
                  Muurahaishappo (metaanihappo, vetykarbonihappo)
               
               
                  64-18-6
               
            
                  Fruktoosi
               
               
                  57-48-7 ja 30237-26-4
               
            
                  Glyseroli (glyseriini, propaani-1,2,3-trioli)
               
               
                  56-81-5
               
            
                  Glykolit
               
               
                   
               
            
                  1,3-butaanidioli (1,3-butyleeniglykoli)
               
               
                  107-88-0
               
            
                  1,4-butaanidioli (1,4-butyleeniglykoli)
               
               
                  110-63-4
               
            
                  Heptaani (kauppalaadut)
               
               
                  142-82-5
               
            
                  Heksaani (tekniset laadut)
               
               
                  110-54-3 ja 64742-49-0
               
            
                  Vetyperoksidi
               
               
                  7722-84-1
               
            
                  Isobutanoli (2-metyyli-1-propanoli)
               
               
                  78-83-1
               
            
                  Isobutyyliasetaatti (2-metyylipropyyliasetaatti)
               
               
                  110-19-0
               
            
                  Isodekanoli (isodekyylialkoholi)
               
               
                  25339-17-7
               
            
                  Isononanoli (isononyylialkoholi)
               
               
                  27458-94-2
               
            
                  Iso-oktanoli (iso-oktyylialkoholi)
               
               
                  26952-21-6
               
            
                  Isopropanoli (propan-2-oli, isopropyylialkoholi, IPA)
               
               
                  67-63-0
               
            
                  Kaoliiniliete
               
               
                  1332-58-7
               
            
                  Limoneeni (dipenteeni)
               
               
                  138-86-3
               
            
                  Magnesiumkloridiliuos
               
               
                  7786-30-3
               
            
                  Metanoli (metyylialkoholi)
               
               
                  67-56-1
               
            
                  Metyylietyyliketoni (2-butanoni)
               
               
                  78-93-3
               
            
                  Metyyli-isobutyyliketoni (4-metyyli-2-pentanoni)
               
               
                  108-10-1
               
            
                  Metyyli-tert-butyylieetteri (MBTE)
               
               
                  1634-04-4 
               
            
                  Melassit, jotka on tuotettu tavanomaisen sokerinjalostusteollisuuden tuotteista, joissa käytetään sokeriruokoa, sokerijuurikasta, sitrushedelmiä tai durraa
               
               
                  —
               
            
                  Parafiinivaha (elintarvikelaatu)
               
               
                  8002-74-2 ja 63231-60-7
               
            
                  Pentaani
               
               
                  109-66-0
               
            
                  Fosforihappo (ortofosforihappo)
               
               
                  7664-38-2
               
            
                  Polypropyleeniglykoli (molekyylipaino yli 400)
               
               
                  25322-69-4
               
            
                  Juomavesi
               
               
                  7732-18-5
               
            
                  Kaliumhydroksidi (kaustinen kali), liuos
               
               
                  1310-58-3
               
            
                  n-propyyliasetaatti
               
               
                  109-60-4
               
            
                  Propyylialkoholi (propan-1-oli, 1-propanoli)
               
               
                  71-23-8
               
            
                  Propyleeniglykoli (1,2-propyleeniglykoli, propaani-1,2-dioli, 1,2-dihydroksipropaani, monopropyleeniglykoli (mpg), metyyliglykoli)
               
               
                  57-55-6
               
            
                  1,3-propaanidioli (1,3-propyleeniglykoli, trimetyleeniglykoli)
               
               
                  504-63-2
               
            
                  Propyleenitetrameeri
               
               
                  6842-15-5
               
            
                  Natriumhydroksidiliuos (kaustinen sooda, lipeä)
               
               
                  1310-73-2
               
            
                  Natriumsilikaattiliuos (vesilasi)
               
               
                  1344-09-8 
               
            
                  Sorbitoli (d-sorbitoli, heksahydrialkoholi, d-sorbiitti)
               
               
                  50-70-4
               
            
                  Rikkihappo
               
               
                  7664-93-9
               
            
                  Fraktioimattomat kasviöljyistä ja -rasvoista, traaneista ja eläinöljyistä ja -rasvoista saadut rasvahapot ja/tai niiden seokset, kunhan niiden lähteenä ovat syötävät rasvat tai öljyt
               
               
                  —
               
            
                  Fraktioimattomat kasviöljyistä ja -rasvoista, traaneista ja eläinöljyistä ja -rasvoista saadut rasva-alkoholit ja/tai niiden seokset, kunhan niiden lähteenä ovat syötävät rasvat tai öljyt
               
               
                  —
               
            
                  Fraktioimattomat kasviöljyistä ja -rasvoista, traaneista ja eläinöljyistä ja -rasvoista saadut rasvaesterit ja/tai niiden seokset, kunhan niiden lähteenä ovat syötävät rasvat tai öljyt
               
               
                  —
               
            
                  Virtsa-aine-ammoniakkinitraattiliuos (UAN)
               
               
                  —
               
            
                  Valkoiset mineraaliöljyt
               
               
                  8042-47-5